У Глуску ў Дзень Канстытуцыі Рэспублікі Беларусь у раённым выканаўчым камітэце дваццаці школьнікам кіраўнік раёна Уладзімір Царыкаў уручыў галоўны афіцыйны дакумент, які засведчвае асобу і беларускае грамадзянства. Так Глушчына далучылася да рэспубліканскай акцыі “Мы — грамадзяне Беларусі!”. У зале пасяджэнняў прысутнічалі старшыня райвыканкама Уладзімір Царыкаў, старшыня раённага Савета дэпутатаў Андрэй Баброўнік, член Савета Рэспублікі Нацыянальнага сходу Рэспублікі Беларусь Ірына Пятрова, намеснік старшыні райвыканкама Дзмітрый Цімчанка, пракурор Глускага раёна Леанід Палевіч, начальнік раённага аддзела ўнутраных спраў Ігар Качалаў, начальнікі аддзелаў райвыканкама, дырэктары школ, прадстаўнікі прафсаюзнай і ветэранскай арганізацый.